《读吴天章诗集歌》
宋代·洪朋

豫章丈人天章公，夙昔待诏蕊珠宫。谪来黄陂对秋水，归来白珠今春风。

晚窗许我数相见，高文似我开生面。故知沈谢少未工，不觉曹刘名独擅。

丈人意气薄云霓，细故蒂芥不足疑。只今陛下调玉烛，异时事业他人稀。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。